Diari Oficial de la Generalitat Valenciana


Sumari del DOGV 6744, del 29-03-2012 (2012/2949)

RESOLUCIÓ de 15 de març de 2012, del rector de la Universitat Politècnica de València, relativa a la creació de diversos fitxers automatitzats d'aquesta administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2012/03/15/(1)/dof/vci/html**

### Dades del document

Número de DOGV
:   6744

Data del DOGV
:   29-03-2012

Secció del DOGV
:   I. DISPOSICIONS GENERALS

Número del document
:   2012/2949


Data del document
:   15-03-2012

Organisme emissor
:   Universitat Politècnica de València

Tipus de document
:   Resolució

Descriptors 

:   * base de dades
    * universitat
    * dades personals
    * legislació

RESOLUCIÓ de 15 de març de 2012, del rector de la Universitat Politècnica de València, relativa a la creació de diversos fitxers automatitzats d'aquesta administració pública en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2012/2949]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només es poden realitzar mitjançant disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
  
Primer  
Aprovar la creació dels fitxers que es detallen en els annexos I i II, d'aquesta disposició.  
  
Segon  
La Universitat Politècnica de València pren les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
  
  
Tercer  
Els responsables dels fitxers automatitzats relacionats en els annexos han d'adoptar les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Quart  
Els afectats pels fitxers automatitzats relacionats en els annexos poden exercir el seu dret d'accés, de rectificació i de cancel·lació de les dades i d'oposició al tractament, davant de l'òrgan competent i en la forma reglamentària establida, en els casos previstos en la legislació vigent.  
  
Cinquè  
En els casos que es preveuen comunicacions de dades dels responsables dels fitxers automatitzats, la Universitat Politècnica de València ha d'advertir els cessionaris de dades de caràcter personal de l'obligació d'utilitzar-les exclusivament per a la finalitat de la cessió.  
  
Sisé  
Aquesta resolució entra en vigor l'endemà de la publicació en el Diari Oficial de la Comunitat Valenciana.  
  
València, 15 de març de 2012.- El rector: Juan Juliá Igual.  
  
  
ANNEX I  
  
Fitxer de l'Institut LabHuman  
  
Finalitat i usos previstos: gestió dels projectes d'investigació de l'Institut LabHuman sobre estudis que uneixen noves tecnologies i activitat humana.  
Persones o col·lectius de què s'obtenen les dades o que estan obligats a subministrar-les: participants en els projectes de l'Institut LabHuman.  
Procediment de recollida de les dades: formularis, entrevistes i sensors fisiològics.  
Estructura bàsica del fitxer i descripció de les dades recollides: nom, cognoms, adreça postal, adreça de correu electrònic, telèfon, número del document nacional d'identitat, característiques personals, dades professionals i acadèmiques i dades de salut.  
  
Sistema de tractament de les dades: automatitzat.  
Cessions de dades previstes: al Laboratori de Psicologia i Tecnologia Labpsitec.  
Òrgans de les administracions responsables del fitxer: Universitat Politècnica de València.  
Serveis o unitats en què es pot exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell alt.  
  
  
ANNEX II  
  
Fitxer d'usuaris del portal de la llibreria UPV  
  
Finalitat i usos previstos: gestió i administració dels usuaris que accedeixen al portal de venda de la producció de la llibreria UPV.  
Persones o col·lectius de què s'obtenen les dades o que estan obligats a subministrar-les: usuaris del portal de la llibreria UPV.  
Procediment de recollida de les dades: formularis.  
Estructura bàsica del fitxer i descripció de les dades recollides: nom, cognoms, adreça postal, adreça de correu electrònic, número de fax, número de document nacional d'identitat i signatura.  
Sistema de tractament de les dades: automatitzat.  
Cessions de dades previstes: cap.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell bàsic.


Còpia Permalink ELI